## Odluka o osnivanju i zadaćama Vijeća za strukovno obrazovanje

### NN 158/2003 (7.10.2003.), Odluka o osnivanju i zadaćama Vijeća za strukovno obrazovanje

# VLADA REPUBLIKE HRVATSKE

2268

Na teme­lju
članka 23. stavaka 1. i 3. Zakona o Vladi Repub­like Hrvatske (»Narodne
novine«, br. 101/98, 15/2000 i 117/2001), Vlada Republike je na sjednici održanoj
2. listopada 2003. godine donijela

## ODLUKU

### O OSNIVANJU I ZADAĆAMA VIJEĆA ZA STRUKOVNO OBRAZOVANJE

I.

Osniva se Vijeće za strukovno obrazova­nje (u da­lj­njem
tekstu: Vijeće).

II.

Vijeće je međuresorsko, stručno i savjetodavno tijelo
Vlade Republike Hrvatske sa zadaćom sudjelova­nja u koordinaciji i praće­nju
unaprjeđiva­nja strukovnog obrazova­nja.

U ostvariva­nju svoje zadaće, Vijeće osobito:

– razmatra i priprema nastavne planove i programe u
strukovnom obrazova­nju;

– predlaže predmetne kataloge zna­nja i vještina za
sve stručno-teoretske i praktične predmete;

– predlaže normative i standarde za opremu strukovnih
škola, te učila za stručno-teorijske predmete;

– priprema i predlaže standarde obrazova­nja
odraslih;

– daje stručna miš­lje­nja i preporuke o projektima u
području strukovnog obrazova­nja.

III.

Vijeće čine:

– ministar prosvjete i športa, predsjednik Vijeća

– predstavnik Hrvatske obrtničke komore, zamjenik
pred­sjednika

– predstavnik Ministarstva prosvjete i športa (1
član)

– predstavnik Ministarstva gospodarstva (1 član)

– predstavnik Ministarstva za obrt, malo i sred­nje
podu­zetništvo (1 član)

– predstavnik Zavoda za školstvo (1 član)

– predstavnik Hrvatskog zavoda za zapoš­ljava­nje (1
član)

– predstavnik Hrvatske gospodarske komore (1 član)

– predstavnik Hrvatske udruge poslodavaca (1 član)

– predstavnici hrvatskih sveučilišta (2 člana)

– predstavnici sred­njih strukovnih škola (2 člana)

– predstavnik većinskog sred­njoškolskog sindikata (1
član)

– predstavnik ustanova za obrazova­nje odraslih (1
član).

Vlada Republike Hrvatske će imenovati predsjednika,
za­mje­nika predsjednika i članove Vijeća za razdob­lje od četiri godine.

IV.

Predstavnike znanstvenih i stručnih ustanova te organizacija
iz točke III. ove Odluke Vladi Republike Hrvatske predlaže Ministarstvo
prosvjete i športa, teme­ljem prijedloga čelnika i tijela navedenih
institucija.

V.

U stručni rad Vijeća, a bez prava glasa pri donoše­nju
odluka, mogu se, prema potrebi, uk­ljučiti i druge osobe, o čemu odlučuje
Vijeće.

Za ostvariva­nje svojih zadaća Vijeće može imenovati
povjerenstva iz redova istaknutih struč­njaka u obrazova­nju.

Povjerenstva imaju predsjednika i najma­nje tri
člana.

VI.

Vijeće
donosi poslovnik o svome radu.

VII.

Vijeće
podnosi izvješće o svome radu Vladi Republike Hrvat­ske najkasnije do 15. ožujka
tekuće godine za prethodnu godinu.

VIII.

Stručni
i administrativni poslovi za Vijeće obav­ljaju se u Ministarstvu prosvjete i športa.

Sredstva
za rad Vijeća osiguravaju se u državnom proračunu Republike Hrvatske na
poziciji Ministarstva prosvjete i športa.

IX.

Ova
Odluka stupa na snagu danom donoše­nja, a objavit će se u »Narodnim novinama«.

Klasa:
602-03/03-02/07
Urbroj: 5030104-03-1
Zagreb, 2. listopada 2003.

Predsjednik
**Ivica Račan,** v. r.

Odluka, NN 158/2003-2268